একুশের বিচার, একুশের পরিণাম | বর্ষপূর্তি সংখ্যা | Jugantor
সোমবার, ০৭ আগস্ট ২০১৭
আর্কাইভ
ই-পেপার
ফনেটিক ইউনিজয়
সার্চ

প্রচ্ছদ
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
বাতায়ন
উপসম্পাদকীয়
বাংলার মুখ
আইটি বিশ্ব
তারাঝিলমিল
বর্ষপূর্তি সংখ্যা
ইউনিয়ন পরিষদ নির্বাচন ২০১৬
জাতীয়
আন্তর্জাতিক
সম্পাদকীয়
খেলা
অর্থনীতি
সারাদেশ
বিনোদন
শিক্ষাঙ্গন
পবিত্র হজ
দ্বিতীয় সংস্করণ
বিচ্ছু
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
বাতায়ন
উপসম্পাদকীয়
বাংলার মুখ
আইটি বিশ্ব
তারাঝিলমিল
বর্ষপূর্তি সংখ্যা
ইউনিয়ন পরিষদ নির্বাচন ২০১৬
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
পবিত্র হজ
ফিচার
তারাঝিলমিল (২৪ মার্চ, ২০১৬)বর্ষপূর্তি সংখ্যা (২৪ মার্চ, ২০১৬)ইউনিয়ন পরিষদ নির্বাচন ২০১৬ (২৪ মার্চ, ২০১৬)সাহিত্য সাময়িকী (১৮ মার্চ, ২০১৬)ইসলাম ও জীবন (১৮ মার্চ, ২০১৬)সুস্থ থাকুন (১৯ মার্চ, ২০১৬)সুরঞ্জনা (২১ মার্চ, ২০১৬)অর্থনীতি (২০ মার্চ, ২০১৬)দৃষ্টিপাত (২৩ মার্চ, ২০১৬)প্রতিমঞ্চ (১৫ মার্চ, ২০১৬)স্বজন সমাবেশ (১৬ মার্চ, ২০১৬)প্রকৃতি ও জীবন (১৯ মার্চ, ২০১৬)ঘরে বাইরে (১৫ মার্চ, ২০১৬)পরবাস (১২ মার্চ, ২০১৬)বিজয় দিবস বিশেষ সংখ্যা ২০১৩ (০২ জানুয়ারি, ২০১৬)কালনিরবধি বিশেষ সংখ্যা ২০১৪ (২৯ ডিসেম্বর, ২০১৫)যুগান্তর বিশেষ আয়োজন (০৮ মার্চ, ২০১৬)চাকরির খোঁজ (১৭ মার্চ, ২০১৬)একুশে বিশেষ সংখ্যা (২২ ফেব্রুয়ারি, ২০১৬)১৭ বছরে যুগান্তর (০৩ ফেব্রুয়ারি, ২০১৬)আলোকচিত্রে যুগান্তরের প্রতিষ্ঠাবার্ষিকী (০১ মার্চ, ২০১৬)আন্তর্জাতিক নারী দিবস (০৮ মার্চ, ২০১৬)
দ্বিতীয় সংস্করণ
বিচ্ছু
হোম
বর্ষপূর্তি সংখ্যা
আহমদ রফিক    |
প্রকাশ : ২৪ মার্চ, ২০১৬ ০০:০০:০০ | অাপডেট: ২৪ মার্চ, ২০১৬ ০৪:০৬:৩৮
প্রিন্টঅঅ-অ+
ভাষা আন্দোলন
একুশের বিচার, একুশের পরিণাম
ভাষা আন্দোলনের লক্ষ্য ছিল মূলত রাজনৈতিক, অন্যতম রাষ্ট্রভাষা হিসেবে পাকিস্তানে বাংলার প্রতিষ্ঠা। তাতে পাকিস্তানে বাঙালি জনগোষ্ঠীর রাজনৈতিক, অর্থনৈতিক, সামাজিক স্বার্থরক্ষা পাবে এমন ভাবনা থেকে আন্দোলনের সূত্রপাত। শুরুতে প্রবন্ধ রচনায় যুক্তিতর্কের মাধ্যমে দাবি প্রতিষ্ঠার প্রয়াস। এরপর বিক্ষোভ ও প্রতিবাদে নানা আয়তনিক সভা। সবশেষে সুনির্দিষ্ট ঘটনার ভিত্তিতে আন্দোলন- হরতাল, সভা, সমাবেশ ও মিছিলের মাধ্যমে। মিছিল গুরুত্বপূর্ণ এ তাৎপর্যে যে মিছিলে উচ্চারিত স্লোগান সাধারণত আশপাশের মানুষজনের চিত্তে ও চিন্তায় ঢুকে পড়ে তার মানসিক পরিবর্তন ঘটার সহায়ক হয়।
ভাষা আন্দোলনের প্রয়োজন অনিবার্য হয়ে ওঠে যখন দেখা গেল মুসলিম লীগ ও পাকিস্তান সরকার উর্দুকে একমাত্র রাষ্ট্রভাষা হিসেবে বাঙালির মাথায় চাপিয়ে দিতে দৃঢ়প্রতিজ্ঞ এবং তা কোনো যুক্তি না মেনে। উদ্দেশ্য পূর্ব বাংলা ও বাঙালিকে শোষণ করে পশ্চিম পাকিস্তান তথা পাঞ্জাব ও সিন্ধুর সমৃদ্ধি নিশ্চিত করা। চুলোয় যাক বিজাতীয় বাঙালি। এ ব্যাপারে পাকিস্তানের স্থপতি মোহাম্মদ আলী জিন্নাহসহ প্রধানমন্ত্রী লিয়াকত আলী খান এবং মুসলিম লীগের শীর্ষস্থানীয় নেতা সবারই এক রা। এমনকি বাঙালি মুসলিম লীগ নেতাদের ভূমিকাও ভিন্ন নয়। তারা পূর্ববঙ্গের স্বার্থ, বাঙালির আর্থ-সামাজিক স্বার্থ নিয়ে মাথা ঘামাতে নারাজ। তাদের একমাত্র লক্ষ্য ব্যক্তিস্বার্থ, আর সব ভেসে যাক।
এ অবস্থায় বাঙালি তরুণ তথা ছাত্রসমাজ আশ্চর্য এক সমাজচেতনা ও ভাষা চেতনার পরিচয় রেখেছিল রাষ্ট্রভাষা বাংলার প্রতিষ্ঠাতা নিশ্চিত করতে আন্দোলনের সূচনা ঘটিয়ে। অবশ্য তাতে কতটা ভাষা প্রেম, কতটা রাজনৈতিক স্বার্থ, কতটা জাতীয়তাবোধ উপস্থিত ছিল তা নিয়ে আজ নিশ্চিত করে কিছু বলা কঠিন। তাৎক্ষণিক জরিপে হয়তো কিছু না কিছু আলামত পাওয়া যেত। কিছু হিসাব মিলত। কিন্তু তা করা হয়নি। তেমন চিন্তা কারও মাথায় ছিল না।
ভাষা আন্দোলন, বিশেষ করে ১৯৫২-এর একুশকে ঘিরে যে পরিমাণ আবেগের প্রকাশ ঘটেছিল তার কতটা উল্লিখিত তিন উপকরণভিত্তিক সে মাত্রাও নির্ধারিত হয়নি, এ পর্যায়ে নির্ধারণ করা বেশ কঠিন। কিন্তু ভাষা আন্দোলনের ঐতিহাসিক পর্যালোচনায় তা দরকার ছিল।
ওই অনুপাত জানা গেলে তা বাংলাভাষার বর্তমান দুরবস্থার বিচার-ব্যাখ্যায় পূর্বোক্ত তিন বিষয়ের দায়দায়িত্বের মাত্রা বোঝা যেত। এখন তা তাত্ত্বিক অনুমানসাপেক্ষ।
॥দুই॥
ভাষা আন্দোলনের রূপক সামাজিক অভিঘাত এবং জাতীয়তাবাদী চেতনার আবেগ সংবলিত লড়াই শেষে অর্জিত স্বাধীন বাংলাদেশে নানা রাজনৈতিক ঘটনার উৎক্ষেপে শেষ পর্যন্ত দেখা গেল জাতীয় জীবনে গুরুত্বপূর্ণ স্তরে বাংলাভাষা অনুপস্থিত বা সেখান থেকে সে ক্রমে সরে যাচ্ছে। যেমন উচ্চশিক্ষায় ও উচ্চ আদালতে বাংলা অনুপস্থিত, তেমনি একই ঘটনা জীবিকার নানাদিকে। কিছু সান্ত্বনা পুরস্কার অবশ্য বাংলার জন্য রয়েছে। যেমন মাধ্যমিক শিক্ষায় দ্বাদশ শ্রেণী পর্যন্ত বাংলা মাধ্যম, সচিবালয়ে ও নিু আদালতে বাংলার ব্যবহার ইত্যাদি। আন্তর্জাতিক দরবারে বিশেষত জাতিসংঘে বাংলাদেশ প্রধানের বাংলায় ভাষণও উল্লেখযোগ্য ঘটনা।
এত গেল রাজনৈতিক- রাজনৈতিক বিবেচনায় বাংলা ভাষাবিষয়ক পরিস্থিতি। কিন্তু ভাষা প্রেম, বাংলা ভাষার প্রতি মমত্ববোধ? মাতৃভাষা হিসেবে কতটা আমাদের মধ্যে উপস্থিত তা কি আমরা ভেবে দেখেছি? স্বাধীন বাংলাদেশে আমাদের মাতৃভাষা প্রেম ও মমত্ববোধ সমাজ ও রাজনৈতিক পরিচালকদের চেতনায় শ্রেণীস্বার্থের কাছে মার খাচ্ছে বিশেষ করে সর্বজনীন স্বার্থ ও নিুবর্গীয় স্বার্থের প্রয়োজন মেটানোর প্রশ্নে। সেখানে শ্রেণী স্বার্থেরই প্রাধান্য।
অন্যদিকে দীর্ঘ ঔপনিবেশিক শাসনে রাজভাষা ও রাজভাষিক সংস্কৃতির প্রভাবে শিক্ষা ও সংস্কৃতির ক্ষেত্রে আমাদের শিক্ষিত এলিট শ্রেণী প্রথমোক্তকে ধারণ ও লালন করে চলেছে। বাংলাভাষা ও বঙ্গীয় সংস্কৃতির সঙ্গে প্রতিযোগিতায় অনেক দূরে থেকে যাচ্ছে। শিক্ষা ও জীবিকার ক্ষেত্রে পুরোপুরি রাষ্ট্রভাষা ও রাজসংস্কৃতি আমাদের নিয়ন্ত্রণ করছে- উচ্চ আদালতের সংস্কৃতি, নিয়মনীতি, আচার-আচরণ বড় উদাহরণ। সেখানে ঔপনিবেশিকতার ভূত জেঁকে বসে আছে।
আশ্চর্য যে, বিশ শতক থেকে সমাজে আধুনিকতার টানে কিছুটা পরিবর্তন ঘটলেও শিক্ষিত বাঙালি, এলিট বাঙালি পূর্বোক্ত ঔপনিবেশিক সংস্কৃতি থেকে মুক্ত হতে পারেনি, যদিও ১৯৪৭ আগস্টে একবার ভুরাজনৈতিক বিচারে আমরা মুক্তি তথা স্বাধীনতা লাভ করেছি। দ্বিতীয়বার ১৯৭১-এ ষোলই ডিসেম্বরে নয়া ঔপনিবেশিকতার শাসন-শোষণ থেকে মুক্ত হয়ে ভূ-রাজনৈতিক স্বাধীনতা অর্জন করেছি।
যা অর্জিত হয়েছে তা শিক্ষিত মধ্যবিত্ত, এলিট উচ্চমধ্যবিত্তের শ্রেণীস্বার্থের স্বাধীনতা, বিশেষত অর্থনৈতিক সামাজিক বিচারে। সর্বজনীন অর্থনৈতিক মুক্তি মেলেনি বলে শ্রেণী বৈষম্যের বড় একটা পরিবর্তন ঘটেনি। শ্রেণী শোষণ হ্রাস পাওয়া দূরে থাক তা আরও বেড়েছে বলে মনে হয়। অর্থনৈতিক প্রবৃদ্ধি, অর্থনৈতিক উন্নয়ন রাষ্ট্রিক স্তরে যা অর্জিত হচ্ছে তার প্রায় সবটাই সুবিধাবাদী ও সুবিধাভোগী শ্রেণীরই কাজে লাগছে, তাদের সমৃদ্ধি ঘটাচ্ছে। অতি সামান্য নিুবর্গীদের ভোগে লাগছে।
পরিস্থিতি বিচারে তাই বলতে হয়, ভাষা আন্দোলনে স্বদেশ প্রেম, ভাষা প্রেমের উপকরণ যতটা ছিল তার চেয়ে অনেক বেশি ছিল প্রচ্ছন্ন শ্রেণীস্বার্থের বিষয়টি, যদিও তা তরুণ ছাত্র সমাজে নয়, ছিল জাতীয় পর্যায়ে রাজনৈতিক চেতনায়। আর জাতীয়তাবোধে এ শ্রেণীচরিত্রটিই সমাজ ও রাজনীতিতে বরাবর প্রাধান্য পেয়েছে যদিও লড়াইয়ের ময়দানে যোগ দিয়েছে জাতীয়তার জাদুকরী টানে সর্বশ্রেণীর মানুষ, নিুবর্গীয় তো বটেই।
শেষোক্ত গনের এ ভূমিকা যতটা না ভাষাপ্রেম থেকে তার চেয়ে অনেক বেশি জাতীয়তাবাদী রাজনৈতিক চেতনার টানে বিভ্রান্ত হয়ে। তার শ্রেণীস্বার্থের চেতনা চাপা পড়েছে বা হার মেনেছে প্রবল জাতীয়তাবাদী চেতনার শক্তিমান টানে। স্বভাবতই শ্রেণীস্বার্থকে নিয়ন্ত্রক ভূমিকা পালন করতে দেখা গেছে এবং এখনও দেখা যাচ্ছে। মাতৃভাষা প্রেম তুলনামূলক বিচারে অনেক পিছিয়ে রয়েছে।
আর যে কারণে স্বাধীন দেশে তত্ত্বগত বিচারে যা কিছু বলা হোক না কেন বাস্তব ক্ষেত্রে ঔপনিবেশিকতার প্রভাবে সৃষ্ট রাজভাষিক ও শ্রেণীস্বার্থভিত্তিক শক্তিরই প্রবল প্রাধান্য সর্বত্র দৃশ্যমান। মাতৃভাষা যেখানে পিছুটানের শিকার। লড়াইয়ের সময় তাকে সামনে রাখার প্রয়োজন ছিল, যে প্রয়োজন ফুরিয়ে যাওয়াতে তাকে পিছে ঠেলে দেয়া হয়েছে। ভাষিক আবেগ আসলেই ছিল শ্রেণীর অর্থনৈতিক স্বার্থের আবেগ।
॥তিন॥
এ বাস্তবতারই প্রকাশ ঘটছে স্বাধীন বাংলাদেশে সামাজিক-রাজনৈতিক অঙ্গনে। সেটা মূলত মধ্যবিত্ত ও উচ্চমধ্যবিত্ত এলিট শ্রেণীর দাক্ষিণ্যে, তার প্রভাব কিছুটা হলেও পড়ছে নিম্নমধ্যবিত্ত শ্রেণীতেও। তাই দেখা যাচ্ছে মাতৃভাষা শেখার ক্ষেত্রে অবহেলা, অবহেলা ব্যবহারিক ক্ষেত্রে। নির্ভুল শেখা বা নির্ভুল বলা, লেখা ও ভাষিক ব্যবহারের ক্ষেত্রে উদাসীনতা বা অনীহা যেন জলচল হয়ে গেছে।
রাজধানীতে রাস্তার দু’পাশে সাইনবোর্ডে, বিলবোর্ডে ও বিজ্ঞাপনে ইংরেজির ব্যাপক দাপট, পাশে নিম্নমানের বাংলা কখনও অশুদ্ধ বানানে আত্মপ্রকাশ করছে অন্তর্নিহত দীনতা। পঞ্চাশ ও ষাটের দশকের প্রতি ব্যঙ্গ ছুড়ে দিয়েই বোধ হয় নামকরণে শোভা পাচ্ছে রাজভাষার মহিমা। যে নামকরণ যেমন আবাসনে, তার চেয়ে অনেক বেশি বাণিজ্যিক প্রতিষ্ঠানের ক্ষেত্রে। এমনকি ব্যক্তিক ক্ষেত্রেও আর ব্যাপার মাত্রায় বিপণি বিতানে।
তাই একালে জুয়েল, লিটন, রিটন, জর্জ, রিপন যেমন বহুল দৃষ্ট নাম তার চেয়েও মহামারীর ব্যাপকতায় বাণিজ্যিক প্রতিষ্ঠানের ইংরেজি নাম (কখনও তা অভিনব) রাজধানী ঢাকার মর্যাদা রক্ষা করে চলেছে, বিশেষ করে ব্রিটিশ ভাইসরয় ও উচ্চবর্গীয় কর্মকর্তাদের নামাঙ্কিত রাস্তায়। বেইলি রোডের সাম্প্রতিক বিপণি বিতানগুলোর নাম তালিকা থেকেই তা স্পষ্ট হয়ে ওঠে। আধুনিকতার ঝিলিমিলি প্রকাশ পায় ‘স্টারডাস্ট’ বা ‘হ্যালো মম’-এর মতো নামের বাহারে। অবশ্য পূর্ব ঐতিহ্য মাফিক শাড়ির দোকানগুলোতে বাংলা নাম এখনও চোখে পড়ে, তবে তা কতদিন টিকে থাকবে বলা কঠিন। একুশের চেতনার সাম্প্রতিক বিচার ব্যাখ্যায় যে পরিণাম দেখা যাচ্ছে তা শুধু দুঃখজনকই নয়, বাঙালি চৈতন্যের পক্ষে মর্মবেদনাও বটে। বিশেষ করে পঞ্চাশ ও ষাটের দশকে দৃশ্যমান বাঙালিয়ানার আবেগ বিচারে। সেটা লড়াইয়ের দান এবং বলাবাহুল্য সমাজে তা ছিল এক ধরনের উপরতলীয় আবেগ।
লড়াইয়ে শ্রেণীস্বার্থের লক্ষ্য অর্জিত হওয়ার পর স্বাধীন বাংলাদেশে ঔপনিবেশিকতার দাস মানসিকতা রাজভাষা ও রাজসংস্কৃতিকে ঘিরে প্রকাশ পেয়েছে এবং ক্রমশ তা শক্তিমান হয়ে উঠছে। যেমন শিক্ষা ক্ষেত্রে ক্রমবর্ধমান ইংরেজ মাধ্যম শিক্ষায়তনে, তেমনি জীবিকায় ও জীবনাচরণে।
অতীত রাজানুরাগী মানসিকতার হীনমন্যতা দুদুটো স্বাধীনতার (১৯৪৭ ও ১৯৭১) ভূ-রাজনৈতিক পরিবর্তন সত্ত্বেও চেতনার গভীর থেকে পুরোপুরি দূর হয়নি বলে স্বাধীন বাঙালি সমাজ এখনও ঔপনিবেশিকতার ভৌতিক পথ ধরে হাঁটছে। মনে হচ্ছে এ পথেই আমাদের ভবিষ্যৎ নির্ধারিত। আমাদের ভাষিক জাতীয়তাবোধ এ ক্ষেত্রে পরাজিত।
তাই শ্রেণীস্বার্থের টানে ভাষিক ও জাতীয়তাবাদ লড়াইয়ের সময় যেসব স্লোগান ও অঙ্গীকার তার সবই অতীত হয়ে গেছে। শুধু সংবিধানে টিকে আছে রাষ্ট্রভাষা বাংলা, সেখানে মাথায় চেপে বসে আছে রাষ্ট্র ধর্ম ইসলাম ও ধর্মীয় চেতনা দুই সমরনায়কের কল্যাণে। কিন্তু গণতন্ত্রী জাতীয়তাবাদী রাজনীতি এ ক্ষেত্রে একই পথে চলমান, তাই মাতৃভাষা সমাজে তার যোগ্য মর্যাদা, অঙ্গীকৃত মর্যাদা পাচ্ছে না। কারণ একটাই শাসক শ্রেণীতে জোরালো সদিচ্ছার অভাব এবং শক্তিমান আমলাতন্ত্রের আধিপত্য।
একটা কথা খুব চালু, বিশ্বায়নের প্রভাব। ওই, ইউরোপীয় জাতি রাষ্ট্রগুলোতে ইইউ বা বিশ্বায়নের টানে তাদের মাতৃভাষা ও ভাষিক সংস্কৃতির কোনো মৌলিক পরিবর্তন ঘটছে না। ওদের অনুসারী আমরা কেন তা ঘটাব। এ পরিবর্তনের জেরে কিন্তু আমাদের সমাজে অবাঞ্ছিত পরিবর্তন ঘটছে, নিঃসঙ্গ পরিবার, আত্মকেন্দ্রিক পরিবার কেউ কারও খোঁজ রাখে না, তারা আত্মস্বার্থে লীন- বলতে হয় মানবিক বোধের অভাব এটাই সমাজের জন্য, পরিবারের জন্য সর্বনাশা পরিণাম ডেকে আনছে। আধুনিকতা নিয়েই দেশের ঐতিহ্যবাহী সংস্কৃতির পরিশীলিত অনুসরণে আমরা প্রকৃত মানবিক সমাজ ও ভাষিক জাতিরাষ্ট্র গড়ে তুলতে পারি। একুশের চেতনা তেমন দিকনির্দেশই করে।
লেখক : ভাষাসৈনিক, কবি ও প্রাবন্ধিক

শীর্ষ খবর
সর্বশেষ খবর
জাতীয়
টিয়ারশেলেই চোখে আঘাত সিদ্দিকুরের
দোহারে বৃদ্ধা হত্যায় নারীসহ চারজনের ফাঁসি
আন্তর্জাতিক
মার্কিন সেনা প্রত্যাহার করে নির্বাচন চান হেকমতিয়ার
আফগানিস্তানে জঙ্গি হামলায় শিশুসহ অর্ধশত নিহত
রাজনীতি
আদালত পরিবর্তনে খালেদার আবেদনের শুনানি মুলতবি
আ’লীগের ভরসা হেভিওয়েটে প্রতীকেই গুরুত্ব বিএনপির
খেলা
বড় অংকের টাকায় দলবদলে ফের ঢাকায় ওয়েডসন
সাকিবের অলরাউন্ড নৈপুণ্যে দারুণ জয় পেল জ্যামাইকা
ষোড়শ সংশোধনী বাতিলের রায় লজ্জার: এরশাদ
ঢাবি অধিভুক্ত ৭ কলেজের জন্য পৃথক ভর্তি পরীক্ষা
সিলেটে ছাত্রলীগের ২ কর্মীকে কুপিয়ে জখম
সাগরের পানিতে মাংসখেকো পোকা!
ঢাবির ১ম বর্ষে ভর্তির আবেদন শুরু
সামাজিক মাধ্যমে 'ভুলে যাওয়ার অধিকার' দেয়ার প্রস্তাব
সিদ্দিকুর দেখতে পাবেন কিনা নিশ্চিতে ৪-৬ সপ্তাহ লাগবে
খালেদা জিয়ার জামিন বাতিলের আদেশ ১৭ আগস্ট
আট দিনেও সন্ধান মেলেনি কলেজ ছাত্রী নুপূরের
বাড়ি থেকে উচ্ছেদ: রিট প্রত্যাহার চেয়ে মওদুদের আবেদন
বর্ষপূর্তি সংখ্যা বিভাগের অারও খবর
একুশের বিচার, একুশের পরিণাম
মানববিদ্যার দৈন্যদশা ঘোচানো চাই
বাংলা প্রচলনে স্থবিরতা কেন?
বাংলা প্রচলন সমস্যা
অনুবাদের সৃজনশীলতা
সাম্রাজ্য বিস্তারের হাতিয়ার ভাষা
বাংলা ভাষার রাষ্ট্রে ভাষা কেন শূন্যে মিলায়!
উচ্চশিক্ষাঙ্গনে বাংলা ভাষার চর্চা ও কিছু বাস্তবতা
রুখতে হবে বিদেশী ভাষার আগ্রাসন
ভাষা নিয়ে যথেচ্ছাচার
বাংলা ভাষা ও সাহিত্যে লোকসঙ্গীতের ভূমিকা
আরও যারা লিখেছেন
প্রথম পাতা
শেষ পাতা
খবর
সম্পাদকীয়
উপসম্পাদকীয়
বাতায়ন
আইটি বিশ্ব
দশ দিগন্ত
তারাঝিলমিল
বর্ষপূর্তি সংখ্যা
খেলা
বাংলার মুখ
ইউনিয়ন পরিষদ নির্বাচন ২০১৬
শোক সংবাদ
দ্বিতীয় সংস্করণ
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com
Design and Developed by
উপরে
শিরোনাম :
ষোড়শ সংশোধনী বাতিলের রায় লজ্জার: এরশাদ       সিদ্দিকুর দেখতে পাবেন কিনা নিশ্চিতে ৪-৬ সপ্তাহ লাগবে       খালেদা জিয়ার জামিন বাতিলের আদেশ ১৭ আগস্ট        মিরপুরে পোশাক শ্রমিকদের সড়ক অবরোধ, বিক্ষোভ চলছে        মেয়েকে সেফ হোমে, মাকে ভিকটিম সাপোর্ট সেন্টারে পাঠানোর নির্দেশ